ສິບສາມຄົນ ເສຍຊີວິດ ໃນເຫດວາງລະເບີດ ຢູ່ຕະຫລາດ ໃນອິຣັກ
ລະ​ເບີດທີ່ຫ້າງໄວ້ໃນລົດ ​ໄດ້ແຕກ​​ຂື້ນ ​ໃນ​ວັນ​ຈັນ​ມື້​ນີ້ ຢູ່​ຕະຫລາດ ໃນເມືອງ Jadida al-Shat ​ທີ່​ມີຊາວ Shi’ite ອາ​ໄສ​ຢູ່​ເປັນ​ສ່ວນ​ໃຫຍ່.
ລະເບີດທີ່ຫ້າງໃສ່ລົດສອງຄັນ ແລະຜູ້ໂຈມຕີສະລະຊີບຄົນນຶ່ງ ໄດ້ສັງຫານຢ່າງໜ້ອຍ 13 ຄົນ ໃນອີຣັກ ບັນດາເຈົ້າໜ້າທີ່ກ່າວວ່າ ລະເບີດໄດ້ແຕກຂື້ນໃນວັນຈັນມື້ນີ້ ຢູ່ຕະຫລາດແຫ່ງນຶ່ງ ໃນເມືອງ Jadida al-Shat ທີ່ມີຊາວ Shi’ite ອາໄສຢູ່ເປັນສ່ວນໃຫຍ່ ປະມານ 40 ກິໂລແມດ ທາງທິດເໜືອຂອງ ນະຄອນຫລວງ Bagdhdad ການໂຈມຕີເກີດຂື້ນ ນຶ່ງມື້ຫລັງຈາກການໂຈມຕີສະລະຊີບດ້ວຍລະເບີດລົດ ຢູ່ໃນເມືອງຫລວງ ໄດ້ເຮັດໃຫ້ມີຜູ້ເສຍຊີວິດ 7 ຄົນ ແລະໄດ້ຮັບບາດເຈັບອີກຢ່າງໜ້ອຍ 18 ຄົນ ໃນວັນອາທິດວານນີ້ ທີ່ເກີດຢູ່ຄຸ້ມ Kadhimiyah ຂອງຊາວ Shi’ite ໃນແບກແດດ ຍັງບໍ່ມີກຸ່ມໃດອ້າງເອົາຄວາມຮັບຮັບຜິດຊອບ ສໍາລັບການໂຈມຕີຄັ້ງຫລ້າສຸດນີ້ ຄວາມຮຸນແຮງໃນອີຣັກ ໄດ້ເພີ້ມຂື້ນໃນບໍ່ເທົ່າໃດອາທິດທີ່ຜ່ານມາ ພາໃຫ້ມີຄວາມເປັນຫ່ວງຕໍ່ການກັບຄືນມາຂອງການໂຈມຕີກັນລະຫວ່າງກຸ່ມສາສະໜາ ພວກເຈົ້າໜ້າທີ່ ໄດ້ຖິ້ມໂທດຄວາມຮຸນແຮງທີ່ເກີດຂຶ້ນເມື່ອມໍ່ໆມານີ້ ໃສ່ພວກກະບົດ ຊາວ Sunni ອິສລາມ ຫົວຮຸນແຮງ